Wjewjerčki

Wjewjerčki (Sciurus) su ród małych cycakow, hrymzakow z hustokosmatym wopušom, kotryž słuša do swójby sciuridae. W srjedźnej Europje najznaćiša družina je poprawna wjewjerčka.

Wšě wjewjerčki su lěsne zwěrjata. Wjetšina družinow je na ameriskim dwójnym kontinenće žiwa; jenož tři wot 28 družinow so w starym swěće namakaja. Tute rozšěrja so přez Europu, prědnju, sewjernu a wuchodnu Aziju.

Cyroba wjewjerčkow su štomowe symjenja a płody, hriby a insekty, ale tež ptače jejka a młode ptački. W cyrobnym rjećazu su wjewjerčki popadne zwěrjata za pazoraki a mjeńše rubježne zwěrjata kaž kuny. Žiwjenski čas jednotliwych družinow wučinja hač do 12 lět.

Wědomostne mjeno roda wobsteji ze starogrjekskeju słowow skia („sćin“) a oura („wopuš“).

 Systematika 

Rozeznawaja so 28 družinow, kotrež so do sydom podrodow rozdźěla:

 podród Tenes
 Kawkaska wjewjerčka (S. anomalus), Kawkaz, Mała Azija, Palestina
 podród Sciurus
 Allenowa wjewjerčka (S. alleni), sewjerowuchod Mexika
 Arizonska šěra wjewjerčka (S. arizonensis), Arizona, New Mexico
 Čerwjenobrjuchata wjewjerčka (S. aureogaster), južne Mexiko, Guatemala
 Šěra wjewjerčka (S. carolinensis), wuchod Sewjerneje Ameriki, zdomjene we Wulkobritaniskej, Irskej a Italskej
 Colliejowa wjewjerčka (S. colliaei), zapadne Mexiko
 Deppowa wjewjerčka (S. deppei), na sewjeru Srjedźneje Ameriki
 Japanska wjewjerčka (S. lis), Japanska
 Mexiska liškojta wjewjerčka (S. nayaritensis), zapadne Mexiko
 Liškojta wjewjerčka (S. niger), centralne a wuchodne dźěle Zjednoćenych statow, sewjerowuchodne Mexiko
 Petersowa wjewjerčka (S. oculatus), centralne Mexiko
 Pisana wjewjerčka (S. variegatoides), Srjedźna Amerika
 Europska wjewjerčka (S. vulgaris), Europa, sewjerna Azija
 Yucatanska wjewjerčka (S. yucatanensis), Yucatán
 podród Hesperosciurus
 Zapadna šěra wjewjerčka (S. griseus), zapad Sewjerneje Ameriki
 podród Otosciurus
 Abertowa wjewjerčka (S. aberti; z poddružinu Kaibabowa wjewjerčka S. a. kaibabensis), juhozapad Zjednoćenych statow, sewjerozapadne Mexiko
 podród Guerlinguetus
 Guyanska wjewjerčka (S. aestuans), Venezuela, Guyana, Surinamska, Francoska Guyana, Brazilska
 Žołtokyrkojta wjewjerčka (S. gilvigularis), Venezuela, sewjerna Brazilska
 Čerwjenowopušata wjewjerčka (S. granatensis), Kosta Rika, Panama, Kolumbiska, Venezuela, Ekwador, Trinidad
 Boliwiska wjewjerčka (S. ignitus), na zapadźe Južneje Ameriki
 Kolumbiska wjewjerčka (S. pucheranii), kolumbiske Andy
 Richmondowa wjewjerčka (S. richmondi), Nikaragua
 Sanbornowa wjewjerčka (S. sanborni), Peru
 Guayaquilska wjewjerčka (S. stramineus), Peru, Ekwador
 podród Hadrosciurus
 Venezuelska wjewjerčka (S. flammifer), Venezuela
 Juninska wjewjerčka (S. pyrrhinus), Peru
 podród Urosciurus
 Sewjeroamaconiska čerwjena wjewjerčka (S. igniventris), na sewjeru Južneje Ameriki
 Južnoamaconiska čerwjena wjewjerčka (S. spadiceus), centralna Južna Amerika

 Wotkaz 

Kategorija:Hrymzaki